text:  Emócie, tie z vás tento film vytiahne tak, až to budete potrebovať miestami rozchodiť. Brilantná adaptácia románu Stephena Kinga (a napriek môjmu knihomoľstvu, k čítaniu ma strhol práve tento film), fenomenálne výkony Toma Hanksa a M. C. Duncana ... človek sa občas chveje hnusom (a najradšej by jednú začesanú hlavu poriadne zmlátil), vzápätí ho dojme príbeh odsúdeného s veľkým darom ... ktorý sa stáva prekliatím. Film videný niekoľko ráz, vždy sprevádzaný slzami a pocitom úzkosti. Svet je zlý a občas zabúdame, že hranica medzi dobrom a zlom býva príliž tenká, aby sme sa nedopúšťali v našej domýšľavosti justičných omylov. Skvelá atmosféra a napriek minimalizmu v počte hercov, šlo o ozajstnú lahôdku. Som rada, že som o tento zážitok neprišla, napriek tomu, že som si k filmu hľadala cestu veľmi dlho. A odporúčam všetkými desiatimi pre tých, ktorí veria zázrakom ... no i tým, ktorí v ne už veriť prestali. Nie vždy má príbeh šťastný koniec, to však neznamená, že nestojí za to ho prežiť:)
item_title: Zelená míle
item_directors: Frank Darabont
item_screenwriters: Frank Darabont
item_cast: Tom Hanks David Morse Bonnie Hunt Michael Clarke Duncan James Cromwell Michael Jeter Graham Greene Doug Hutchison Sam Rockwell Barry Pepper Jeffrey DeMunn Patricia Clarkson Harry Dean Stanton Dabbs Greer Eve Brent William Sadler Brent Briscoe Gary Sinise Bill McKinney Paula Malcomson Rebecca Klingler Brian Libby Todd Thompson Tommy Barnes Van Epperson Rai Tasco Gary Imhoff Scotty Leavenworth Judy Herrera